
הצעת חוק לתיקון פקודת מס הכנסה (תיקון מס' 122) (חישוב נפרד לבני זוג שמקור הכנסתם אחד), התשנ"ט1999-

הצעתו של חבר הכנסת אברהם פורז




הצעת חוק לתיקון פקודת מס הכנסה (תיקון מס' 122) (חישוב נפרד לבני זוג שמקור הכנסתם אחד), התשנ"ט1999-

הצעתו של חבר הכנסת אברהם פורז


היו"ר אברהם פורז:		אני מתכבד לפתוח את הישיבה הראשונה של 
 				ועדת הכלכלה.
אנחנו עוסקים בהצעת חוק לתיקון פקודת מס הכנסה (תיקון מס' 122) (חישוב נפרד לבני זוג שמקור הכנסתם אחד), התשנ"ט1999-.

אני רוצה להזכיר שבישיבה הקודמת העלינו את האפשרות – שעלתה גם בעבר במסגרת דיונים קודמים של הוועדה וגם של ועדת הכספים שדנה בעניין הזה עוד קודם לכן – שחלק מעלותו של החוק תמומן על-ידי ביטול פטורים בלתי מוצדקים. כמובן שהשאלה מוצדק או לא היא שאלה ערכית, כל אחד יכול להגיד שהפטור כן מוצדק או לא מוצדק, אבל בואו נאמר שאלה פטורים שבעיניי נראו כבלתי מוצדקים.

בישיבה הקודמת הוצגו גם על ידי וגם על-ידי מר דוקלר  כמה נושאים של ביטול פטורים והישיבה להיום זומנה על-מנת לשמוע תגובות של גורמים שיש להם רצון לומר משהו בקשר לכוונתנו לבטל מספר פטורים. מס הכנסה היה צריך להביא את העלויות של הפטורים וגם לעזור לנו בניסוחים.

מס הכנסה נותן פטור לנכה של מאה אחוז וזה מוצדק ואין עם זה בעיה. המטרה הייתה לעודד נכים לצאת לעבודה, אבל יש מצב שבו אדם הוא נכה זמני לתקופה מסוימת. לדוגמה, עורך-דין קיבל התקף לב, שלושה חודשים הוא לא יכול לעבוד, נניח איזה תקופה הוא בבית-חולים ואחר-כך אומרים לו לשכב בבית. בתום שלושת החודשים הוא חוזר לעבודה רגילה והוא לא נכה. על שלושת החודשים האלה, במצב המשפטי של היום הוא פטור ממס הכנסה.

עזרא עטיה:			רק אם הוא עובר ניתוח.

היו"ר אברהם פורז:		נניח שהוא עבר ניתוח ואחרי שלושה חודשים הוא 
 				חזר לעבודתו והוא בריא והוא לא נכה אלא הייתה לו נכות זמנית בתקופה מסוימת. אנחנו דיברנו על כך שמי שיש לו אירוע ואחר-כך זה מתמשך הלאה והוא הופך לנכה, ברור שיקבל מהיום הראשון, אבל מי שיש לו פסק זמן של נכות, קרי הוא יוצא ממעגל העבודה לתקופה מסוימת, או נניח מישהו שבר רגל או משהו כזה, הוא שוכב בבית עם גבס, אני לא חושב שיש הצדקה שעל התקופה הזאת הוא יהיה פטור ממס על הכנסותיו, מה עוד שיכול להיות שיש לו הכנסות מאוד גבוהות. אם הוא נניח שותף במשרד עורך-דין או רואה חשבון, יכולות להיות הכנסות מאוד גדולות.

אנחנו דיברנו כאן על האפשרות של מי שיש לו נכות של עד שנה ונגמרת במשך השנה, הוא לא יהיה זכאי על התקופה הזאת לפטור ממס כמו נכה אלא הוא ישלם עבור הכנסתו כמו כל אדם אחר.

דורון יהודה:			לא הייתי נוגע דווקא בנקודה של אדם ששבר רגל 
 				או אדם שיש לו, לפי מה שאני קורא כאן, כאבי גב ונכויות מהסוג הזה, כי הנכים האלה, הנכים מהסוג הזה, לא זכאים לפטור ממס הכנסה. דרגת הנכות במס הכנסה היא דרגה שנותנת אפשרות לקבל פטור לנכה שהדרגה שלו מגיעה מתשעים אחוז ומעלה. זאת אומרת, אם יש לו מתחת לתשעים אחוז, הוא לא זכאי לפטור.

יש לי בעיה וכאן אני רוצה להבחין בין שני הדברים שכרגע אתה ציינת. הדבר שלי מפריע הוא אם יש מישהו שקיבל גידול סרטני ועובר באותה תקופה טיפולים כימותרפיים וכולי, ובתקופה הזאת יש לו הוצאות שאין לאדם רגיל ואל לנו לדעת איזה דברים אותם אנשים עוברים. באותה תקופה אותו אדם קיבל פטור ממס הכנסה ואנחנו היום נבוא ונבטל לאותם אנשים שהמוגבלות שלהם ברורה לכל, שהיא מוגבלות מאוד קשה בתקופות האלה, שההוצאות שלהן עצומות ויש כאלה שאני יודע שאפילו מוכרים נכסים על-מנת לעבור ניתוחים מיוחדים, לעבור טיפולים מיוחדים ולנסות להציל את חייהם.

באיזשהו מקום אני חושב שמוצדק לתת לאותם מקרים. אני לא מדבר על מקרי גב, לא על שבירת רגל וכולי כי גם לי כאן דוגמה, הנכה הזו שיושבת על כיסא גלגלים לא הייתה זכאית לפטור ממס הכנסה כי לא היו לה תשעים אחוז אלא פחות מתשעים אחוז. הנכות למס הכנסה נקבעת מתשעים אחוז ולכן אין שום הצדקה לבוא כרגע ולדבר על שבר רגל. שבר רגל לא מקבל, גב לא מקבל, שבר יד לא מקבל, יכול להיות גם יד ורגל ולא יקבל.

היו"ר אברהם פורז:		מי שלמשל יש לו בעיה של סרטן ולא חוזר למעגל 
 				העבודה ונשאר נכה, זה יחול עליו.

קריאה:				יש רבים שחוזרים לעבודה.

דורון יהודה:			יש לנו היום הרבה נכים שיש להם סרטן והם 
 				עוברים טיפולים ובסופו של דבר הם יוצאים מהגידולים ומצליחים להציל אותם. היום מצליחים להציל חלק מהאנשים, אז מה, לבוא ולהגיד לו שבאותה תקופה אין לו פטור? אני יכול לספר לך על אנשים שמכרו בתים ואני רב עם משרד השיכון שצריך להכיר בהם עוד פעם ולתת להם סיוע ואותם אנשים בצרות כלכליות גדולות. לבוא ולומר להם שאנחנו לא מכירים? אני הייתי אומר בואו נעשה הבחנה ונאמר שאם הוא עונה להגדרה של תשעים אחוז לפטור ממס הכנסה, הוא ימשיך לקבל. כל מי שלא עונה להגדרה, לא יקבל כי גם היום הוא לא מקבל.

צפיה גילת:			מישהו פעם ישב על המדוכה וחוקק את החוק הזה 
 				והלא לא לחינם קבעו את מה שקבעו אלא יש תבונה במה שקבעו. מדובר באדם שמאבד את כושר עבודתו, בין אם זה למשך זמן קצר כזה או אחר ובין אם זה לזמן ארוך.

היו"ר אברהם פורז:		מה ההצדקה המוסרית של זה? אני מדבר על אדם 
 				ששוכב בבית עם גבס על הרגל.

צפיה גילת:			אדם כזה לא מקבל היום.

קריאה:				מקבל.

היו"ר אברהם פורז:		כמי שהיה פעם עורך-דין שעסק בענייני נזיקין, 
 				כולנו מכירים את זה שיש נכות זמנית לפעמים של מאה אחוז ובסוף נגמרת באפס אחוז. זאת אומרת, אם הוכח שבן-אדם שעיסוקו בהליכה, איזושהי עבודה שקשורה בהליכה והוא שבר רגל וחודש ימים הוא לא יכול לצאת מהבית, בחודש הזה יש לו מאה אחוז נכות.

אברהם הירשזון:		אני רוצה לומר למר דורון יהודה שחולים קשים 
 				שצריכים תרופות מיוחדות לא נכללים היום בסל הבריאות ואנשים מוכרים את הנשמה שלהם כדי לממן אותן. צריך לעשות הפרדה בין זה שיש לו שבר ברגל לבין הדברים שאתה מדבר עליהם. אי-אפשר לכלול את הכל בחבילה אחת.

היו"ר אברהם פורז:		חוץ מסרטן אני לא רואה שום דבר נוסף.

צפיה גילת:			מדובר באובדן כושר עבודה מוחלט.

אברהם הירשזון:		יש חולה בקופת חולים לאומית שהוא חולה 
 				המופיליה מיוחדת ואני על-פי כל חוק במדינת ישראל לא חייב לממן אותו.

היו"ר אברהם פורז:		החולים האלה בדרך כלל לא חוזרים למעגל 
 				העבודה, כך שאין בעיה לגביהם כי מי שהוא בירידה מתמדת, אין לו בעיה. הבעיה היא אלו שחוזרים לחיים נורמליים.

אברהם הירשזון:		ואז אתה נתקל בדברים כאלה שאם אדם מקבל 
 				תרופות שהן לא בסל הבריאות, יש סיכוי שהוא יחזור למעגל הזה בחזרה, אבל בינתיים הוא מוכר את נשמתו.

צפיה גילת:			בינתיים הוא לא עובד.

אברהם הירשזון:		הוא מוכר את הבית שלו.

היו"ר אברהם פורז:		מצד שני גם יש מקרים של מישהו שקיבל התקף 
 				לב, שכב חודש בבית ואחר-כך חזר לעבודה.

אברהם הירשזון:		זה קורה לעשרות.

היו"ר אברהם פורז:		הסביר מר דוקלר בישיבה קודמת שהמטרה של 
 				הפטור הזה הייתה לעודד נכים קשים לצאת לעבודה ושלא ישבו בבית. לא הייתה כוונה שמישהו שיש לו משהו זמני, אירוע זמני, באותה תקופה לא ישלם מס הכנסה. יכול להיות שמדובר באדם עם הכנסות מאוד גבוהות.

צפיה גילת:			על מה אתה משלם את המס? אתה הרי לא עובד.

אברהם הירשזון:		שכיר לא ממשיך לקבל משכורת בימי המחלה?

טליה דולן-גדיש:		זאת בדיוק נקודה. בואו ניקח את הדוגמה הקשה 
 				שאני חושבת שכולם מסכימים עליה. מדובר באדם שחלה בסרטן ונגיד שבמשך ששה חודשים הוא קיבל טיפולים כימותרפיים. השאלה היא האם הדרך הנכונה היא לתת לאדם האמיד ביותר שהכנסתו גבוהה ביותר את הפטור מהמס. בעצם אנחנו אומרים כאן שאנשים שהכנסתם נמוכה לא ייהנו מההטבה הזאת. אם מר הירשזון נותן לנו דוגמה של אדם שלא יכול לקבל את הטיפולים, השאלה אם עדיף לעשות זאת באמצעות המס ואנחנו חושבים שלא.
 
היו"ר אברהם פורז:		זה נכון, אבל אם היה לך פתרון לכולם והיית 
 				אומרת שמי שחולה בסרטן יש לו איזה משהו מהמדינה, ניחא. אבל על-ידי זה שלא כולם מקבלים, גם אלה המעט שמקבלים לא יקבלו.

צפיה גילת:			אני מייצגת אוכלוסייה חלשה, בעלי עסקים 
 				קטנים, שאם בעל העסק שוכב במיטה שלושה חודשים, העסק שלו סגור, הוא לא מרוויח אגורה אחת.

היו"ר אברהם פורז:		אם הוא לא מרוויח, הוא לא משלם. מס הכנסה 
 				משלמים בגין הכנסה.

צפיה גילת:			הוא משלם את המס בסוף השנה והמס הוא בסך 
 				הכל על הכנסתו השנתית.

אברהם הירשזון:		על התקופה שהוא עבד.

צפיה גילת:			נכון. אם הוא יקבל פטור על אותם שלושה 
 				חודשים, הוא ישלם פחות מס.

דורון יהודה:			אדם שמפסיק את עבודתו, שלושה חודשים לא 
 				יכול לגשת לביטוח הלאומי כדי לקבל מה שנקרא קצבת נכות או כל קצבה כלשהי. שלושה חודשים הוא צריך להיות בהמתנה. זאת אומרת, לנכה יש כבר נזק. הוא מקבל רק מהיום שהוא הגיש בקשה.

היו"ר אברהם פורז:		מה קורה אם לאדם קטעו את שתי הרגליים?

דורון יהודה:			הוא צריך לחכות שלושה חודשים.

היו"ר אברהם פורז:		בשלושת החודשים האלה לא משלמים לו?

דורון יהודה:			לא משלמים לו כלום. רק בתום שלושת החודשים. 
 				הוא בכלל לא יכול לגשת לביטוח לאומי.

חיים דוקלר:			מה יעזור לו מס הכנסה במקרה הזה?

דורון יהודה:			אם יש לו הכנסה כלשהי על-ידי זה שהעסק עובד 
 				ומופעל על-ידי קרוב משפחה ויש לו רווח, הוא יכול לחיות עם אותו כסף, מדוע צריך לבוא ולעשות לו מבחנים יותר קשים? אני מדבר על נכות של תשעים אחוז.

חיים דוקלר:			אנחנו לא רוצים לפגוע בנכים הקשים לאורך 
 				שנים, אבל אנחנו עדים לתופעות שמקבלים בביטוח לאומי פטור של מאה אחוז לחודש וחצי ועל החודש וחצי רוצים פטור ממס הכנסה. אני חושב שזה לעשות פלסתר את כוונת המחוקק. אין שום כוונה לפגוע במקרים קשים.

דורון יהודה:			לגבי נכות של מאה אחוז בביטוח לאומי - אם היה 
 				נציג של ביטוח לאומי יושב אתנו, היה אומר את מה שאני אומר – לא קובעים מאה אחוז לנכה ששבר רגל ולא לנכה ששוכב במיטה בגלל בעיות בגב. אם קובעים, קובעים באופן זמני.

חיים דוקלר:			לכאבי גב קובעים מאה אחוז לתקופה של חודש 
 				וחצי.

איתן צחור:			עצם הדרישה היא בעצם לבטל פטור שחל תקופה 
 				קצרה מאוד. זאת אומרת, אם נניח אדם היה נכה לפי דברי דוקלר נניח בחודש ינואר, אתה נותן לו פטור עד סוף שנת המס. אם הוא בריא לאחר מכן, צריך להיות ברור שהוא לא מקבל את הפטור. זאת אומרת, כל הפטור שאתה רוצה לבטל פה הוא פטור של חלק משנת מס. אתה מדבר פה על מצב שאם הוא היה חולה חלק משנת המס, אתה רוצה לבטל לו את הפטור לגבי יתרת שנת המס.

היו"ר אברהם פורז:		אחר-כך הוא משלם מס על הכנסותיו באופן רגיל.

איתן צחור:			מדובר כאן בביטול של פטור שהוא מזערי בלבד.

היו"ר אברהם פורז:		זה כמה עשרות מיליונים בשנה.

חיים דוקלר:			אני אומר לך שבשנים האחרונות לצערנו - באמת 
 				עושים פלסתר ופוגעים בנכים האמיתיים לאורך זמן – נוצרה "תעשייה" שעל כל כאב גב, על כל איזושהי מחלה במשך חודש וחצי-חודשיים, מקבלים פטור.

עזרא עטיה:			מחפשים את המימון בנכים שחולים במשך חודש 
 				וחצי-חודשיים והשאלה היא אם חלק מהכסף עובר באמצעות ביטוח לאומי. בעלי שכר שמשתכרים שלושים אלף שקל – ויש הרבה כאלה, אנשים עם מקצועות חופשיים – הכסף יחזור באמצעות ביטוח לאומי.

היו"ר אברהם פורז:		אם זאת תאונה, זה חוזר. אם זאת מחלה, זה לא 
 				חוזר.

עזרא עטיה:			האישה הופכת להיות עובדת וביטוח לאומי יגבה 
 				את הכסף. ברגע שמס הכנסה מכיר באישה שעובדת בעסק הבית, הוא הופכת להיות מבוטחת, כך שהוא גובה ממנה גם כן.

היו"ר אברהם פורז:		אתה מדבר על קטע אחר.

עזרא עטיה:			על הקטע שמקטין את עלות המימון.

היו"ר אברהם פורז:		אתה אומר שזה לא עולה 500 מיליון.

עזרא עטיה:			בדיוק.

היו"ר אברהם פורז:		אתה לא דיברת על ביטול הפטורים אלא על כך 
 				שעלות החוק היא פחותה.

עזרא עטיה:			מקבלים את הכסף דרך ביטוח לאומי וזה הרבה 
 				כסף. ביטוח לאומי גובה היום 14 אחוז, דהיינו בעלי הכנסות של 400 אלף שקל, אותה אישה שתיחשב כאישה בחישוב נפרד כעובדת בעסק עם בעלה, היא תשלם ביטוח לאומי.

חיים דוקלר:			מה זה 400 אלף שקל? הטענה היא טענה ואני 
 				רוצה ללמוד אותה.

היו"ר אברהם פורז:		הוא אומר שהכנסות הביטוח הלאומי יגדלו, אבל 
 				אתם כמס הכנסה תפסידו. אישה עובדת שלא משלמת ביטוח לאומי, כאישה עצמאית היא תצטרך לשלם ביטוח לאומי.

חיים דוקלר:			הבסיס הוא על סכומים הרבה יותר נמוכים. אני 
 				מקבל את הנקודה, אבל בואו ניקח דוגמה יותר ריאלית.

היו"ר אברהם פורז:		הטיעון שלך מובן והייתי אומר שהוא גם נכון.

דוד גליקסברג:			אני מהאוניברסיטה העברית והגעתי לכאן 
 				מהתנועה הקיבוצית.
שתי הערות בקשר לנכים. הוויכוח כאן בעצם למה הנכים מקבלים פטור. אתם הצגתם את זה, כך זה עלה בדיון, לעודד את הנכים לצאת לעבודה. יש נכים מאה אחוז שלעולם לא יוכלו לצאת לעבוד וזה הוויכוח הגדול. הרעיון במתן הטבות מס לנכים זה פשוט יישום עקרון היכולת לשלם. אדם בריא, כשלוקחים כמה הכנסה פנויה הוא צריך אחרי מילוי כל הצרכים שלו, כשמשווים אותו לאדם נכה, אתה לא יכול להפיל עליו את אותן אמות מידה. אדם שחלק מהשנה, השאלה עד כמה עקרון היכולת לשלם בעניין הזה. זאת אומרת, זה לא כמה אני מסבסד נכים אלא זה חלק ממבנה מס נורמטיבי. דהיינו, לא רוצים לעודד נכים, לא רוצים לעשות להם שום דבר אלא רוצים להחיל עליהם את אותן אמות המידה. לפי השיטה הזאת הדיונים נראים לגמרי אחרת. בפועל זה מה שקורה, כי נכה למשל של מאה אחוז שלא יכול לעבוד, אל תיתן לו פטור כי לעולם לא תוכל לשלוח אותו לעבודה. אתה לא נותן לו פטור כדי לשלוח אותו לעבודה.

היו"ר אברהם פורז:		אבל אם אתה רוצה לעודד את הנכים לצאת 
 				לעבודה, אתה רוצה לתת לו איזשהו תמריץ שהברוטו והנטו הוא אותו הדבר.

דוד גליקסברג:			הרעיון הוא שאתה צריך לתת לו כסף שיישאר לו 
 				אחרי מילוי הצרכים שלו כמו לאדם בריא.
לגבי הפטור של מי ששוכב עם גבס. אני חושב שאתה מבלבל בין שני דברים: יש לנו את סעיף 9.5, ועל זה מדובר כאן, ויש סעיף אחר, 9.7(א) לפקודת מס הכנסה שנותן פיצויים בגין נזק.

חיים דוקלר:			לא, לא על זה מדובר.

דוד גליקסברג:			אחד שלמשל שובר רגל, מקבל פיצוי.

היו"ר אברהם פורז:		לא מדובר על פיצוי בגין נזקי גוף.

דוד גליקסברג:			אי-אפשר לקבל בגין 9.5.

אתי בנדלר:			מדובר על מאה אחוזים.

שושנה שחם:			אני מצטרפת לדעתו של פרופסור גליקסברג ואני 
 				רוצה להשלים.

היו"ר אברהם פורז:		מאיפה יבוא הכסף למדינה? כולם רק רוצים 
 				לקחת ואף אחד לא רוצה לתת.

שושנה שחם:			אנחנו בעצם מדברים כאן על זה שכאשר נכה 
 				מוכר בתשעים אחוז נכות, הוויכוח הזה לא צריך להיות כאן בוועדה כי אלה הסטנדרטים.  הקריטריונים לתת את התשעים אחוז נכות, הם קריטריונים די חמורים. אדם עם רגל שבורה לא מקבל תשעים אחוז נכות. עכשיו אנחנו נכנסים לבחינת הטבלה של הביטוח הלאומי לגבי אחוזי הנכות והבחינה של הטבלה של הביטוח הלאומי לגבי אחוזי נכות, עד כמה שאני יודעת, אדם עם רגל שבורה מגיע אולי במקרה גרוע לארבעים אחוז נכות והוא לא יגיע לתשעים אחוז נכות. אם הוא יגיע לתשעים אחוז נכות, זאת לא רק רגל שבורה אלא זו נכות, ואם זו נכות, אין מה לעשות ואי-אפשר לבטל אותה.

היו"ר אברהם פורז:		אנשי הביטוח הלאומי שהוזמנו לדיון היום אמרו 
 				שאין להם עניין לבוא. הם אמרו שמאחר שבסך הכל הם קבלן ביצוע בעניין הזה, הם חושבים שהם לא צריכים לבוא, אבל אני רואה שאנחנו כן צריכים אותם כדי להבהיר את העובדות.

אתי בנדלר:			גם את אנשי משרד הבריאות.

היו"ר אברהם פורז:		נכון. כנראה שלישיבה הבאה הם יוזמנו.

אתי בנדלר:			צריך להזמין את דוקטור חיה קטן כדי שיסבירו 
 				מי זכאי לקבל מאה אחוז נכות.

היו"ר אברהם פורז:		אנחנו נמצאים בעלטה כי אנחנו לא יודעים את 
 				העובדות, האם אחד עם רגל שבורה יכול לקבל מאה אחוז נכות או לא.

חיים דוקלר:			על פריצת דיסק ושכיבה של חודש וחצי בבית, 
 				אנשים קיבלו אחוזי נכות. יש הבדל בין מאה אחוז נכות לכל החיים לצערנו לבין מאה אחוז נכות לחודש וחצי.

אתי בנדלר:			הנכות עליה מדובר בסעיף 9.5 היא נכות תפקודית 
 				או נכות רפואית?

חיים דוקלר:			שניהם.

קריאה:				תפקודית זה 15 אחוז בסך הכל.

אתי בנדלר:			בנפגעי עבודה אפשר להוסיף נכות רפואית עד 15 
 				אחוזים בגלל נכות תפקודית.

היו"ר אברהם פורז:		כדאי שנזמין את הגורמים שעוסקים בזה יום יום 
 				והם יספרו לנו את העובדות.

דוד גליקסברג:			הייתי חבר ועדת בן-בסט וזה עלה בדיוני הוועדה. 
 				מה שהוחלט שם אני חושב שזה הגיוני כדי לצאת מהפלונטר. הוחלט שם בעצם לטפל בבעיה הזאת בדרך של הקטנת סכום הפטור.

היו"ר אברהם פורז:		לקבוע תקרות.

דוד גליקסברג:			תקרות אחרות.

היו"ר אברהם פורז:		אבל אני מבין את מס הכנסה שלא רוצה להתעסק 
 				עם בן-אדם שבא בטענה של נכות זמנית של חודש וחצי ומביא תעודות.

אני מודה לך על הערתך. אנחנו נזמין לישיבה הבאה את אנשי הביטוח הלאומי שתתקיים בהקדם.

שושנה שחם:			אני חושבת שמה שלא הצליחו בוועדת בן-בסט זה 
 				פשוט לשים מכשול בפני עיוור ברעיון החשוב מאוד של ההפרדה.

חיים דוקלר:			הנושא עלה עוד לפני ועדת בן-בסט.

היו"ר אברהם פורז:		לדעתי לוועדת בן-בסט היו כמה הצלחות שאני 
 				מתנגד להן בכל תוקף כמו מס עיזבון ומס מתנות, כך שאני לא מקדש את ועדת בן-בסט לא לכאן ולא לכאן.

כאמור, נזמין את אנשי הביטוח הלאומי ואנשי משרד הבריאות כי אולי גם להם יש משהו לומר בעניין הזה.

בכל מקרה אני מבקש מכם לנסח את הסעיף. תשאירו לנו אותו פתוח שנוכל לכתוב את מספר החודשים. אני חושב שגם צריך למנוע חיכוך בין האזרח לבין הרשויות, כי אני לא חושב שבתקופות מאוד קצרות יש הצדקה לכך.  תכינו לנו את הנוסח, אבל את מספר החודשים תשאירו ריק.

יש כאן הצעה לבטל את הפטור או את המס המופחת על ייצור פטנט שהיום הוא ארבעים אחוז ולהביא אותו לשיעורי מס רגילים. אני מבין שבעניין הזה אין מחלוקת. אף אחד לא בא להגן על זה ואני מבקש מכם לנסח את הסעיף.

איתן צחור:			יש פה טעות אופטית או היסטורית. כל הפטור 
 				הזה, כשפעם היו 80-76 אחוז מס ליחיד, אז ארבעים אחוז נחשב למשהו. היום כששיעור המס של חברות הוא 36 אחוז, בארבעים אחוז יש משום החמרה. הייתי אומר שכל התיקון צריך להתבטא לא במסגרת הזאת. כל הנושא של פטנטים צריך לבוא לידי איזו חשיבה.

היו"ר אברהם פורז:		הצעת החוק שאנחנו מדברים על חישוב נפרד לבני 
 				זוג שאני רואה בה חשיבות גדולה, להם קשה לבלוע אותה בגלל העלויות. בכל ישיבה זה מתייקר בעוד מאתיים מיליון שקלים וזה נהיה יותר קשה. אני רוצה להקל עליהם את הבליעה. כשיש לך גלולה מרה, אתה 
נותן הרבה מים, נותן דבש, עושה משהו לשפר את יכולת הגבייה.

אני מבקש מכם לנסח לנו את הסעיף לגבי הפטנטים.

מס מופחת על הכנסות יורשים לאחר פטירת המוריש. רואה חשבון נפטר, יש הכנסות שהוא לא גבה, שכר טרחה מלקוחות, יורשיו היום משלמים מס מופחת.

חיים דוקלר:			הם משלמים ארבעים אחוז.

היו"ר אברהם פורז:		אנחנו רוצים שהם ישלמו מס רגיל. יש מישהו 
 				שרוצה להגן על היורשים?

איתן צחור:			גם בנושא הזה מדובר אך ורק בעצמאים. כאשר 
 				אדם מחזיק חברה והולך לעולמו, הוא עצמאי. אני מדבר לאו דווקא על עצמאים אלא על יחידים.  זה חל באותה מידה עם גל משכורת וזה חמור מאוד, אבל כעצמאי וגם כשכיר בנסיבות האלה אני סבור שזה לא המקום להתאכזר למשפחה שבעצם מקבלת כסף שאילו הנפטר היה בחיים, הוא היה משלם עליו עשרים אחוז מס.

קריאה:				למה? הוא היה משלם מס מלא, הוא היה משלם 
 				חמישים אחוז.

היו"ר אברהם פורז:		אנחנו רוצים שהוא יבוא בנעלי המוריש גם לצורכי 
 				המס.

איתן צחור:			אם זה ארבעים אחוז מס, צריך להבין שצריכה 
 				להיות פה גם החמרה מסוימת. אם נניח אותו מוריש היה עשרים אחוז, כי אז הסעיף הזה הוא סעיף מחמיר.

שושנה שחם:			לא יעלה על ארבעים אחוז. אם יש לו שיעור מס 
 				נמוך יותר, בוודאי שלא נחייב אותו בארבעים אחוז, אבל אם יש לו שיעור מס של חמישים אחוז, היורש ישלם ארבעים אחוז.

איתן צחור:			אנחנו מדברים פה על עשרה אחוז מס?

אתי בנדלר:			מאחר שההכנסה הזאת תהיה בעצם הכנסה של 
 				היורשים ולא של המוריש, בהתאם להצעה שלכם המס בגין אותה הכנסה יהיה בהתאם לשיעור המס החל על היורשים או בהתאם לשיעור המס שהיה חל על המוריש?

היו"ר אברהם פורז:		על המוריש. זה כמו מס עיזבון, אבל זה לא מס 
 				ירושה.

איתן צחור:			הייתי רוצה שיובהר שאם זו הכנסה מידי המוריש 
 				מיגיעה אישית, שייוותר הסיווג הזה של הכנסה מיגיעה אישית ולא יהפכו את זה להכנסה שאיננה מיגיעה אישית ואז המס קופץ ל35- אחוזים.

היו"ר אברהם פורז:		מר דוקלר, העניין הזה של ההכנסה מיגיעה אישית 
 				אין לו שום הצדקה. ועדת בן-בסט התייחסה לזה?

חיים דוקלר:			כן. בגדול.

היו"ר אברהם פורז:		את העיר אילת אני לא מעלה היום בכלל כי פנה 
 				אליי ראש עיריית אילת ואמר לי שרק אתמול ההזמנה שלנו הגיעה אליו. נדבר על מוניטין.

חיים דוקלר:			במקור דיברנו על ביטול מוחלט של שיעור המס 
 				המיוחד שיש היום.

היו"ר אברהם פורז:		ועדת בן-בסט התייחסה לעניין הזה?

דוד גליקסברג:			לא התייחסנו למוניטין כי הזמן לא הספיק לנו 
 				לגעת גם בזה. במהלך הדיונים אחרי ישיבות הוועדה היו שיחות עם מס הכנסה.

טליה דולן-גדיש:		וזה נכלל. הבאנו את זה לידיעת חברי הוועדה ואני 
 				חושבת שהייתה הסכמה.

חיים דוקלר:			אנחנו מציעים ששיעור המס על מוניטין יהיה 25 
 				אחוז במקום עשרה אחוזים, וזה גם מסתדר עם החשיבה של הרפורמה של בן-בסט. עלייה מעשרה אחוז ל25- אחוז היא לא דרמטית מדי ואין פה צורך בהתעסקות עם נושא הפחת. לכן אנחנו ממליצים על 25 אחוז וזה תיקון שהעמסנו מהדיון בפעם הקודמת עד הישיבה הזאת. אנחנו עובדים בשני הכיוונים.

היו"ר אברהם פורז:		כמה אתם עומדים להרוויח בהעלאה מ20- ל25- 
 				אחוזים?

חיים דוקלר:			אני מעריך את זה בשבעים-שמונים מיליון שקלים 
 				בשנה וזו הערכה גסה כי מאוד קשה להעריך.

איתן צחור:			אני חייב לברך את ידידי מר דוקלר שביצע 
 				איזושהי תפנית מסוימת בעמדתו מהפעם הקודמת והוא מוריד את המס ל25- אחוזים. אני עדיין סבור שהשיעור הוא גבוה ואני מדבר כעצמאי.

עצם מיסוי המוניטין, משמעותו חד וחלק הפרת הטיפ טיפה ניסיון לאזן בין שכירים לעצמאים. לשכיר יש את הפטור שדוד דיבר עליו קודם בעניין ה9.7-, כאשר פיצויי פיטורים פטורים ממס.

היו"ר אברהם פורז:		עם תקרה.

איתן צחור:			נכון. אני סבור שזאת הדרך שצריך להפעיל גם על 

 				עצמאי.

היו"ר אברהם פורז:		איך היית מציע?

איתן צחור:			אותו הדבר. עם סיום העבודה, אני סוגר את 
 				העסק, לא עובר לעסק אחר, תן לי פטור מפיצויי פיטורים שמקבל השכיר.

היו"ר אברהם פורז:		אתה אומר שאם ניתן על כל שנה שהעסק היה 
 				פתוח מס מופחת על מוניטין בשיעור של מקבילה לפיצויי פיטורים.

איתן צחור:			מצוין.
				מה שנעשה פה בעצם דווקא עם העצמאים, עצם העובדה – וכבוד היושב-ראש ידוע בכנסת כמגן בהא הידיעה על העצמאים – שהכריכה של חישוב משותף וחישוב נפרד, עם הביטול שיש לעצמאים בכל פקודת מס הכנסה, זה ערבוב של מין בשאינו מינו וחייבים בכלל לא להעלות את זה כאן על סדר היום  ולא בהקשר הזה.

היו"ר אברהם פורז:		עשיתם חישובים על מה היה קורה לו היינו 
 				אומרים שהמס המופחת לגבי מוניטין יהיה בשיעור של 9,300 שקלים על כל שנה שהעסק היה פתוח?

חיים דוקלר:			לא, לא עשינו.

היו"ר אברהם פורז:		אתם יכולים לעשות תרגיל כזה?

חיים דוקלר:			אפשר לבחון את זה.

היו"ר אברהם פורז:		צריך שלא יהיה מצב של עסק שצבר המון חובות 
 				לגבייה ומוכרים אותו כמוניטין.

תמר לומברוזו:			לייחד את זה רק למוניטין של יחיד ולא למוניטין 
 				של חברה. זאת אומרת, לגבי החברה נבטל את ההוראה המיוחסת למוניטין ונייחד את זה רק ליחידים. גם לא לפי 9,000 שקלים וכולי אלא לפי אותו מנגנון של הצטברות.

שושנה שחם:			בעסק לא משנה אם הוא יחיד או חברה.

עזרא עטיה:			בהמשך למה שאיתן צחור אמר בעניין המוניטין, 
 				אני חושב שצריך להחיל את זה גם על מכירת נכס ולא רק על מוניטין. יכול להיות שאדם מכר נכס, מבנה, ולא מוניטין.

היו"ר אברהם פורז:		אז יש מס שבח, מס רכוש. זו טריטוריה אחרת.

עזרא עטיה:			אם ילכו רק למוניטין ולא ילכו לנכס, יהיה עיוות.

היו"ר אברהם פורז:		על מכירת נכס עסקי יש מס שבח. גם שכיר שמוכר 
 				חנות שיש לו, משלם מס שבח.

איתן צחור:			היום הפסיקה התאכזרה במידה רבה למוניטין של 
 				היחידים. כלומר, צמצמו את זה. אם אתה שואל אותי מה זה מוניטין, זה לא מה שאתה חושב אלא זה כלום. היום כדי להוכיח מוניטין צריך להוריד את הר האוורסט ממקומו. אין מוניטין כמעט ליחיד על-פי הפסיקה דהיום.

היו"ר אברהם פורז:		אז מה אתם פוחדים? אז אתה מבטל דבר שלא 
 				קיים.

איתן צחור:			זו פסיקה שתתברר בבתי-משפט.

היו"ר אברהם פורז:		בדרך כלל אין לך סיבה להילחם על דבר שלא 
 				קיים.

איתן צחור:			אני חושב שעדיין לגבי המונח שהוגדר בפקודה 
 				כזכאי להטבות המס, כשכיר, אם ההצעה תתקבל, צריך באמת להרחיב את המונח מוניטין לא לנכסים מסוג מקרקעין אבל בהחלט לכל מקרה שאדם אוסר על עצמו להתחרות עם זולתו, נניח, ועל כל מקרה של העברת לקוחות או תיקי לקוחות. כל הדברים האלה כן צריכים להיכלל במסגרת המונח מוניטין לצורך העניין הספציפי.

היו"ר אברהם פורז:		אני לא יודע בדיוק איך עושים את מה שאתה 
 				אומר. נניח אדם שעבד במקום מסוים, אנחנו יודעים שבתי-הדין לעבודה יותר ויותר ליברלים ולא מכירים בפסקאות ההגבלה, אבל נניח שמכירים בפסקת ההגבלה ושנתיים הוא לא יכול בענף המחשבים לעשות משהו. איך פותרים את זה?

איתן צחור:			אתה מדבר על עצמאי שמוכר את עסקו ושנתיים 
 				אסור לו להתחרות בזולתו. היום זה לא נחשב למכירת מוניטין כי הוא מקבל עבור זה כסף. אני לא אתחרה בך ואני אקבל עבור זה מיליון שקל. פעם זה היה מוניטין אבל היו זה כבר לא מוניטין.

היו"ר אברהם פורז:		תביא לנו איזה נוסח למרות שזה כבר פועל בכיוון 
 				הנכון. אני רוצה למצוא להם מקורות מימון ואתה רוצה לעזור לי להפיל את העלות.

דוד גליקסברג:			אנחנו חושב שמבלבלים כאן שוב בין שני דברים 
 				שונים לחלוטין. מוניטין בכלל לא קשור ליחיד וגם הפתרון לתת השוואה בין עצמאים לשכירים דרך המכירה, זה גם עיוות. מה יעשה עצמאי שהוא לא מוכר את הנכס שלו?  הוא גם רוצה את  ההטבות האלה של עצמאי.

אני אומר שצריך להשוות בין עצמאים לשכירים בלי קשר לדיון כאן. מוניטין צריך להיות ממוסה במס מלא, בניגוד למה שאיתן אומר, וצריך להיות מוכר כהוצאה. צריך לזכור שנורא קל להוריד את זה ל25- אחוזים אבל תבינו שזה לא מוכר כהוצאה. זה הנכס היחיד שלא מוכר כהוצאה.

חיים דוקלר:			לכן אנחנו מציעים רק 25 אחוזים.

דוד גליקסברג:			אין כזה דבר. אם מחליטים שזה נכס שחייב מס, 
 				זה צריך להיות חייב בחמישים אחוז ליחידים ו36- אחוזים לתאגידים והוצאה. לא יעזור כלום כי לא יכול להיות שאדם קונה נכס ולא מקבל עליו הוצאה.

חיים דוקלר:			למה על עשרה אחוז אתה לא מתקומם?

דוד גליקסברג:			אני נגד המיסוי של המוניטין ואמרתי את זה גם 
 				בוועדת בן-בסט. צריך להטיל מס מלא ולהכיר בזה כהוצאה, כמו שזה בארצות-הברית. אם אתה לא מוכן להכיר כהוצאה, צריך להיות עשרה אחוזים.

שושנה שחם:			אנחנו בדעה שאין לבטל את הפטור שקיים כיום 
 				של עשרה אחוזים לגבי מוניטין וזה מהנימוק דווקא כן של עורכי-דין שיש הרבה מאוד עורכי-דין בעלי משרדים שכאשר בגיל מסוים הם חושבים להפסיק לעבוד כעורכי-דין, מה שנותר להם זה למכור את המשרד עם הלקוחות לעורך-דין אחר ובעצם  אחרי המכירה הם פורשים לגמלאות. הם עצמאים.

היו"ר אברהם פורז:		את היית מוכנה שההגבלה תהיה רק לגבי מי 
 				שפורש מהמקצוע? הוא יהיה פטור ממכירת מוניטין, אבל אם הוא בגיל 35 והוא ממשיך לעבוד במקום אחר, הוא כן יהיה חייב? את היית מוכנה לסייג את זה?

חיים דוקלר:			זה לא ישים.

שושנה שחם:			לגבי שכירים, אין שכירים כאלה.

היו"ר אברהם פורז:		אתה לא יכול לעשות את זה עם כל אחד. אתה 
 				אומר שאם הוא מעל גיל 60, הוא פטור.

שושנה שחם:			לגבי שכירים אין הגבלות כאלה כי זה לא ריאלי 
 				ולכן אני לא חושבת שלגבי עצמאים צריכות להיות הגבלות כאלה וגם זה לא ריאלי. המקצת של המקצת, המינימום של עשרה אחוז, אני חושבת שזה לא קשור לשאלה שלנו לגבי חישוב נפרד ומיוחד.

היו"ר אברהם פורז:		לא, זה לא קשור. זה קשור רק למימון.

שושנה שחם:			הייתי מציעה להוציא את זה בכלל מהדיון שלנו 
 				במסגרת של הצעת החוק הצודקת שלך.

חיים דוקלר:			יש לנו עוד שני סעיפים קטנים ושניים גדולים. 
 				אחד הסעיפים הקטנים זה רק תיקון שאפילו אני לא יודע מה העלות, אלא פשוט למנוע אי-הגיון בפקודה, זה בתיקון סעיף 177 כך שניתן יהיה לקזז ניכויים במקור מהמקדמות, רק ניכויים במקור שלא משכר.

איתן צחור:			את זה קיבלת.

היו"ר אברהם פורז:		כולם הסכימו לזה עוד בישיבה הקודמת.

חיים דוקלר:			היום חוקית אפשר אפילו לקזז לו ניכויים במקור 
 				משכר, מהמקדמות השוטפות.
נושא נוסף שהוא גם כן בשם ההגיון זה הנושא של 190(א)(2) שכאשר נישום מבקש הקטנת מקדמות ומסתבר שהקטנת המקדמות לא מוצדקת, שלקיחת המס לפי הדוח 190(א)(2) לא תיקח בחשבון תשלומים שהוא שילם לבעל שליטה בדקה התשעים.

היו"ר אברהם פורז:		רוצים לומר משהו בעניין?

איתן צחור:			זה מוסכם. לגבי הנושא של המוניטין, אני מוכרח 
 				להביע-לא מחאה- אבל להתייחס לדברים שנאמרו על-ידי ידידי פרופסור גליקסברג שבעצם מנסה להשאיר את המיסוי המלא על מוניטין. מבחינתנו לא יעלה על הדעת. אנחנו חושבים שמטרת האוצר היא רעיון יפה שאולי עוד ייכתב עליה רבות ונצורות, אבל קודם כל מבחינת השטח אני מקווה שאנשי הציבור יאמצו את הרעיון להשוות בינינו לבין שכירים. עצם העיקרון הזה הוא חשוב לנו והרעיון כשלעצמו מחייב.

היו"ר אברהם פורז:		מכירת מוניטין זה רווח הון.

איתן צחור:			גם פיצויי פיטורים. אנחנו רוצים השוואה בין 
 				שכירים לעצמאים כי האפליה הזו צורמת.

חיים דוקלר:			עוד נושא שיש לנו פה את העקרונות שלו זה 
 				הנושא של רכישת חברות בהפסדים.

היו"ר אברהם פורז:		כדי שתדעו על מה אנחנו מדברים, אני אקרא מה 
 				אמר מר דוקלר  בפעם הקודמת: "היום בתכנון מס, במקום להקים חברה חדשה, נרכשת חברה שצברה הפסדים ניכרים וזאת כדי לאפשר ניהול פעילות כלכלית שלא תחויב במס בשל קיזוז הפסדי העבר. בארצות-הברית ובבריטניה, אומרים שנקבעו שם הוראות שנועדו לקבוע קיזוז הפסדים כאלה". אגב, תעבירו אלינו את הנוסח הקיים שם. אנחנו תמיד שמחים ללמוד מניסיון של מדינות מתוקנות. "מוצע לקבוע גם אצלנו הערה דומה וכולי".

חיים דוקלר:			אני חוזר עוד הפעם על העיקרון שאנחנו לא רוצים 
 				לפגוע בשיקום חברות כושלות בצורה אמיתית. אנחנו רוצים למנוע את התופעה הנפוצה במקומותינו שחברות מרוויחות רוכשות חברות בהפסדים על-מנת שיהיה להן מה לקזז. לכן אנחנו קובעים כאן מבחנים של שינוי מהותי בשליטה ושינוי מהותי בפעילות הכלכלית. אני רוצה לומר שאצלנו כבר יש נוסח מאוד מקצועני.

נחום לנגנטל:			אתם לא מכירים בכל קיזוז של כל קנייה של 
 				חברה מפסידה.

תמר לומברוזו:			יש סעיף של עסקה מלאכותית.

דוד גליקסברג:			העניין הזה נמצא עכשיו בבית-המשפט העליון. 
 				פסק-דין רובינשטיין נמצא עכשיו בבית-המשפט העליון. הסעיף שמציגה הנציגות היא ורסיה של תיקון אחר שהיה והתיקון הזה הוא דרקוני והוא לא עבר בוועדת שרים לענייני חקיקה לפני עשר שנים משום שהוא דרקוני.

נחום לנגנטל:			חוץ מסעיף הסד, אם אני מנהל היום חברה שהיא 
 				בעסקי הדפוס וקניתי חברה מפסידה מאוד בעסקי הירקות, אני יכול לקזז באופן טוטאלי?

טליה דולן-גדיש:		אם אני מצליחה להוכיח שקנית את חברת 
 				הירקות רק כדי לקזז, אתה תקזז את זה.

דוד גליקסברג:			למס הכנסה יש סעיף כללי, סעיף 86 לפקודת מס 
 				הכנסה, עסקה מלאכותית. הם לא הפעילו אותו נכון בפסק-דין רובינשטיין עם כל הכבוד. בית-המשפט המחוזי לדעתי נתן פסק-דין מוטעה ולהערכתי הוא יתוקן בעליון והפרקטיקה הזאת תתבטל. בארצות-הברית ובאנגליה אלה דברים שונים, אין הוראה כללית של סעיף 86.

היו"ר אברהם פורז:		השאלה היא לא שאלה טכנית משפטית, האם 
 				אפשר לתקוף את זה בזווית של חוק כזה או חוק אחר אלא השאלה היא מוסרית. לפעמים הניסוחים הם לא מספיק בהירים ומשאירים אפשרות לפרשנות כזאת או אחרת. בוא נדבר במישור הערכי. האם במישור הערכי אנחנו חושבים שזה דבר מוצדק שקונים חברה שהפסידה המון כסף בתחום מסוים וכל הקנייה שלה נעשית כדי לגלגל רווחים עתידיים ממקום אחר עליה, או שזה לא טוב. אם זה לא טוב ערכית, אז בוא נראה איך אנחנו מתמודדים עם הניסוחים.

דוד גליקסברג:			זו בדיוק הנקודה. אם יהיה ניסוח כזה שיגיד 
 				שקנית את החברה רק לצורך רכישת ההפסד, לא צריך בשביל זה כלום כי זה סעיף 86. דרך זה הם מטילים מגבלות אחרות, למשל, שינוי מהותי בפעילות.  צריך גם לזכור איך נוצר הפסד.

היו"ר אברהם פורז:		מוסרית אתה מסכים שצריך לסגור את הפרצה.

חיים דוקלר:			יש לנו כבר ניסוח.

דוד גליקסברג:			מה הקשר לשינוי בשליטה? אין קשר בין הדברים.

היו"ר אברהם פורז:		אנחנו יודעים מה אנחנו רוצים להשיג ואנחנו 
 				רוצים להשיג את הפיקציה הזאת, לא כשיש משא ומתן אמיתי לחדש פעילות. זו בעצם עסקה מלאכותית אבל אתם רוצים כלים יותר ברורים. תנסו למצוא לנו נוסח מתאים. זה צריך להיות מנוסח כך שלכאורה אם חל שינוי מהותי או חל שינוי בפעילות, לכאורה זו עסקה מלאכותית, אולי להעביר את הנטל, אולי הוא יוכיח שבאמת הכל היי-טק, הוא העביר את החברה אמיתית.

דוד גליקסברג:			ההצעה שלהם מפורטת אבל היא פוגעת 
 				בנישומים.

נחום לנגנטל:			בין עסקה מלאכותית - שזה נניח המצב הקיים, 
 				שאני מבין שהיא לא מספיק קונקרטית כדי להעמיד את הדבר הזה במבחן אמיתי, לבין לבוא ולומר שאתה רוצה שני דברים מצטברים, שינוי מהותי בחברה ושינוי מהותי בפעילותה הכלכלית, זה לדעתי יותר מדי גורף. אם אתם רוצים שלא תהיה עסקה מלאכותית אל תגידו שאתם רוצים לתפוס את אותו אחד שעושה את הפיקציה רק כדי לא לשלם, אז תקראו לזה אחרת. אל תבקשו ממני כתוצאה מזה לא לעשות שינוי מהותי בשליטה ולא שינוי מהותי בפעילות. אתם יוצרים כאן שני דברים שמקשים בפרט החברות לפעמים הן חברות קונצרניות או רב-תכליתיות.

גלי עציון:			הערה כללית. אני באתי לדיון בעניין חישוב נפרד 
 				בין בני זוג שמבחינתנו זה פשוט תיקון עוול היסטורי. אני יושבת כאן ואני שומעת איך נכנסים בדלת האחורית דיונים על חצי רפורמה חדשה ונראה לי שהעניינים פה יימשכו עד שנאלץ לפנות למה שקוראים המחוקק האלטרנטיבי. יש כל מיני חוקי מסגרת היום שלפיהם העניין הזה שלא מתייחסים – וזה בעיקר לנשים, ומכאן בא גם כל הרעיון שיתייחסו אלינו כגוף אחד – לשני בני זוג כמו שני שותפים רגילים. אנחנו נגיע עם זה למקומות המתאימים, אנחנו נקבל את החקיקה השיפוטית והעניין ייפתר.

ישבתי כאן, לצערי או לשמחתי, וצפיתי בעבודת המחוקק בכמה וכמה ועדות, ראיתי איך עברו חוקים הרבה יותר בעייתיים עם בעיות מימון הרבה יותר גדולות ולא ראיתי את הדיונים הגדולים האלה, וכאן זה באמת משהו שהוא בסיסי ביותר. אני חושבת שהדיון כאן פשוטה סוטה מהעניין. התיקון הזה צריך לעבור ואחר-כך כל הדיונים האלה בכל התיקונים שלכל אחד מהם יש את הטיעונים בעד ונגד ובכל אחד מהם צריך לקיים ישיבה בפני עצמו של ועדת הכלכלה ובכל הכבוד הם לא קשורים לעניין הספציפי הזה.

איתן בועז:			מה שיישאר מתיקון 122 זה ביטול פטורים. 
 				לפחות כך זה ייזכר בציבור.

חיים דוקלר:			הדבר היחידי שמנוסח ומוצג בפני היושב-ראש, זה 
 				נוסח הסעיף.

איתן בועז:			נשמעים פה דברי חכמים, וזו ישיבה שלישית שאני 
 				משתתף בה, ולא הצלחתי להשיג פרוטוקולים של הישיבות הקודמות.

לאה ורון:			תיכנס לאינטרנט לאתר הכנסת.

איתן בועז:			זה לא מופיע.

לאה ורון:			אז תפנה ותבקש. אני לא חושבת שצריך להטריד 
 				את כל הוועדה. אם היית פונה באופן מסודר למזכירות הוועדה והיית מבקש, אנחנו שולחים את הפרוטוקולים למרות שאנחנו לא מחויבים. בסוף הישיבה תיגש אלינו ותקבל.

איתן בועז:			יש עוד דבר שמטריד אותי. איך חברי הכנסת, ואני 
 				לא רואה כאן נוכחות כל כך גדולה, אחר-כך ישמעו או יקראו את מה שנאמר כאן.

שושנה שחם:			הצעת החוק הזו נדמה לי היא מדצמבר 1998 
 				ואולי לפני, ואני חושבת שנציבות מס הכנסה שמתנגדת להצעה שמה כאן כל פעם מכשלות חדשות של דרישות חדשות ובעצם  מה שקורה בשנתיים האחרונות הוא שהדיונים הפכו להיות  במכשלות שמס הכנסה שם.

היו"ר אברהם פורז:		אני מציע הצעת החוק והכנסת הקודמת זה כבר 
 				ורסיה נוספת כי אני כבר העברתי אותה פעם קודמת בקריאה. זאת לא חכמה לבוא ולומר שאנחנו ניתן גם לעצמאים עוד הטבה, לנשים, זה יעלה בין 200 ו500- - אני חושב שזה יותר קרוב ל200- מ500- - ובזה נגמר. איך אוצר המדינה יסתדר עם חסרון של 250 מיליון, זו בעיה שלו. אני חושב שהאחריות מחייבת גם לחשוב באותה הזדמנות אם יש לנו מקורות  הכנסה שיכולים לקזז כנגד ההפסד הזה והם מוצדקים כי אנשים נהנים מפטורים בלתי מוצדקים, אני לא חושב שזה עוול שאנחנו באותה הזדמנות חגיגית כורכים את זה. היה לי מאוד קל לומר שאני רוצה לעזור לעצמאים ולנשים ונגמר העניין ואז אני יוצא גיבור גדול אבל אני חושב שהאחריות מחייבת גם לחשוב על הקופה הציבורית שלמרות איך שזה נראה היא לא בדיוק מתמלאת מעצמה. יש איזו אשליה שאפשר להוציא ממנה ולהוציא ממנה וגם לשלם פחות מסים ולא יקרה כלום.

נחום לנגנטל:			רק שלא יעשו לנו רפורמה במס הכנסה בדלת 
 				האחורית.

חיים דוקלר:			הכל מונח לנגד עיניך.

היו"ר אברהם פורז:		הכל כאן גלוי.

חיים דוקלר:			אין דברים חדשים שלא הוצגו בישיבה הקודמת, 
 				חוץ מזה שירדנו מ50- אחוז ל25- אחוז.

איתן צחור:			הערה לסדר לקיצור הליכים. אנחנו יושבים כאן 
 				בדיונים מאוד מעניינים וענייניים, אבל הם נמשכים. אולי אפשר פשוט לקבוע סדר מסוים, להקים צוות מצומצם נניח עם ראשי הארגונים ולהביא איזה נוסח מוסכם ולהריץ אותו.

היו"ר אברהם פורז:		אני התחייבתי בפני שר האוצר שהחוק הזה לא 
 				יגיע להצבעה אלא במושב החורף של הכנסת. זאת אומרת, עוד חודש בערך.

איתן צחור:			שהוא יהיה הראשון ברשימה ולא לדחות אותו.

היו"ר אברהם פורז:		אני לא יודע אם ראשון או אחרון. זה לא משנה 
 				אם זה יעבור ב1- בנובמבר או ב30- בנובמבר כי עדיין תהיה חגיגה גדולה.

בתום הישיבה אנחנו נצלם את המסמך הזה ובישיבה הבאה נשמע עוד הערות ונביא את זה לקריאה שנייה ושלישית עם תיקונים כאלה ותיקונים אחרים.

אני מודה לכם.



הישיבה ננעלה בשעה 10:30






